ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് കേസുകൾ 16,500ൽ താഴെ; 187 ദിവസത്തിന് ഇടയിലെ ഏറ്റവും കുറഞ്ഞ നിരക്ക്
 പുതിയ കേസുകളാണ്. 2020 ജൂൺ 25ന് രാജ്യത്തെ പുതിയ കേസുകളുടെ എണ്ണം 16,922 ആയിരുന്നു.
നിലവിൽ ചികിത്സയിൽ കഴിയുന്നവരുടെ എണ്ണം  ആയി കുറഞ്ഞിട്ടുണ്ട്. ആകെ രോഗബാധിതരുടെ 2.63 ശതമാനം പേർ മാത്രമാണ് നിലവിൽ ചികിത്സയിലുള്ളത്. രാജ്യത്ത് കോവിഡ് മുക്തരായവരുടെ എണ്ണം 98 ലക്ഷം  കടന്നു. 95.92% ആണ് നിലവിലെ രോഗമുക്തി നിരക്ക്. നിലവിൽ ചികിത്സയിൽ കഴിയുന്നവരും രോഗബാധിതരും തമ്മിലുള്ള അന്തരം വർദ്ധിക്കുകയാണ്. നിലവിൽ ഇത്  ആണ്.
കഴിഞ്ഞ 24 മണിക്കൂറിനിടെ 24,900 പേരാണ് രോഗമുക്തി നേടിയത്. ഇതിൽ 77.66% പേരും 10 സംസ്ഥാന/ കേന്ദ്രഭരണ പ്രദേശങ്ങളിൽ നിന്നാണ്. ഏറ്റവും കൂടുതൽ പ്രതിദിന രോഗമുക്തി റിപ്പോർട്ട് ചെയ്യപ്പെട്ടത് മഹാരാഷ്ട്രയിലാണ് . കേരളത്തിൽ 4,172 ഉം, ഛത്തീസ്ഗഡിൽ 1,901 ഉം പേർ രോഗമുക്തി നേടി
പുതുതായി സ്ഥിരീകരിക്കപ്പെട്ട രോഗികളിൽ 78.16 ശതമാനവും 10 സംസ്ഥാന/കേന്ദ്രഭരണ പ്രദേശങ്ങളിൽ നിന്നാണ്. കഴിഞ്ഞ 24 മണിക്കൂറിനിടെ 3,047 പേർക്ക് പുതുതായി രോഗം സ്ഥിരീകരിച്ച കേരളത്തിലാണ് ഏറ്റവും കൂടുതൽ പേർക്ക് ഇന്നലെ കോവിഡ് സ്ഥിരീകരിച്ചത്. മഹാരാഷ്ട്രയിൽ 2,498 പേർക്കും, ഛത്തീസ്ഗഢിൽ 1,188 പേർക്കും പുതുതായി രോഗം സ്ഥിരീകരിച്ചു
കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട 252 കോവിഡ് മരണങ്ങളിൽ 77.38 ശതമാനവും 10 സംസ്ഥാന/കേന്ദ്രഭരണ പ്രദേശങ്ങളിൽ നിന്നാണ്. 50 മരണങ്ങൾ റിപ്പോർട്ട് ചെയ്യപ്പെട്ട മഹാരാഷ്ട്രയിലാണ് മരണമടഞ്ഞതിൽ 19.84 ശതമാനം പേരും. പശ്ചിമബംഗാളിൽ 27ഉം, ചത്തീസ്ഗഢിൽ 26 ഉം പുതിയ കോവിഡ് മരണങ്ങളും റിപ്പോർട്ട് ചെയ്യപ്പെട്ടു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ജൂലൈ 29, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 45.07 കോടി ഡോസ് വാക്സിൻ
രാജ്യത്താകമാനം ഇതുവരെ 3,07,01,612 പേർ രോഗമുക്തരായി; രോഗമുക്തി നിരക്ക് 97.38%
കഴിഞ്ഞ 24 മണിക്കൂറിനിടെ 38,465 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 43,509 പേർക്ക്
രാജ്യത്ത് നിലവിൽ ചികിത്സയിലുള്ളവർ - 4,03,840; ചികിത്സയിലുള്ളത് ആകെ രോഗബാധിതരുടെ 1.28 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.38 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.52%; 5 ശതമാനത്തിൽ താഴെയായി തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 46.26 കോടി പരിശോധനകൾ.
RRTN
(Visitor Counter : 151
പ്രധാനമന്ത്രിയുടെ ഓഫീസ്
കിഷ്ത്വാറിലെ വാഹനാപകടത്തിൽ പ്രധാനമന്ത്രി അനുശോചിച്ചു
ജമ്മു കശ്മീരിലെ കിഷ്ത്വാറിൽ വാഹനാപകടത്തെ തുടർന്നുള്ള ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി ഓഫീസ് പറഞ്ഞു:
"കിഷ്ത്വാറിലെ ഒരു റോഡപകടത്തിലുണ്ടായ ജീവഹാനിയിൽ വേദനയുണ്ട്. ദുഃഖത്തിന്റെ ഈ വേളയിൽ എന്റെ ചിന്തകൾ സന്തപ്ത കുടുംബങ്ങൾക്കൊപ്പമാണ്: പ്രധാനമന്ത്രി നരേന്ദ്ര മോദി .
ND
വാണിജ്യ വ്യവസായ മന്ത്രാലയം
കാർഷിക പരിഷ്കാരങ്ങൾ നമ്മുടെ കർഷകർക്ക് ഒരു നിര്ണ്ണായക മുന്നേറ്റമെന്ന് ശ്രീ പീയൂഷ് ഗോയൽ
(കാർഷിക പരിഷ്കാരങ്ങൾ നമ്മുടെ കർഷകർക്ക് ഒരു നിര്ണ്ണായക മുന്നേറ്റമെന്ന് കേന്ദ്ര വാണിജ്യ വ്യവസായ റെയിൽവേ മന്ത്രി ശ്രീ പീയൂഷ് ഗോയൽ വിശേഷിപ്പിച്ചു. 'ന്യൂ വേൾഡ് ഓർഡർ - ആത്മനിർഭർ ഭാരത്' എന്ന വിഷയത്തിൽ ഫെഡറേഷൻ ഓഫ് തെലങ്കാന ചേംബർ ഓഫ് കൊമേഴ്സ് ആൻഡ് ഇൻഡസ്ട്രിയുടെ പരിപാടിയെ അഭിസംബോധന ചെയ്യുകയായിരുന്നു അദ്ദേഹം. ഇത് ഇന്ത്യയിലെ കാർഷിക ചരിത്രഗതി തന്നെ മാറ്റിമറിക്കും. നമ്മുടെ കർഷകരുടെ ഉൽപാദനക്ഷമതയും വരുമാനവും വർദ്ധിപ്പിക്കും. കാർഷിക മേഖല അഴിച്ചുപണിയുന്നതിലൂടെ സ്വകാര്യപങ്കാളിത്തത്തിലേക്ക് തുറക്കുന്നതിലൂടെയും പുതിയ വഴികൾ കണ്ടെത്തി കർഷകരെ ശാക്തീകരിക്കും. നമ്മുടെ കർഷകർക്ക് വിപണിയില് മിനിമം താങ്ങുവിലയിൽ വിൽക്കാനുള്ള സൗകര്യം ഉണ്ടായിരിക്കുമെന്നും അദ്ദേഹം കൂട്ടിച്ചേർത്തു.
ആത്മനിർഭർ ഭാരതിലൂടെ ആഗോള തലത്തിലേക്ക് ഇന്ത്യയുടെ വാതിലുകൾ വിശാലമായി തുറക്കുന്നു. ലോകത്തിന്റെ വിവിധ ഭാഗങ്ങളിൽ നിന്ന് ആധുനിക സാങ്കേതികവിദ്യ ലഭിക്കുന്നതിലൂടെ ഇന്ത്യയ്ക്ക് മികച്ച സേവനം നൽകാനാവും. ആഭ്യന്തര വ്യവസായ പോഷണത്തിനായി സാങ്കേതികവിദ്യ ഉപയോഗിക്കുമെന്നും അദ്ദേഹം പറഞ്ഞു.
ആരോഗ്യ, കുടുംബക്ഷേമ മന്ത്രാലയം
രോഗമുക്തിനിരക്ക് 85 ശതമാനം കവിഞ്ഞപ്പോൾ ഇന്ത്യ മറ്റൊരു നാഴികക്കല്ല് പിന്നിടുന്നു
(ഇന്ത്യ ഒരു സുപ്രധാനമായ നാഴികക്കല്ല് പിന്നിടുകയാണ്. കഴിഞ്ഞ ഏതാനും ആഴ്ചകളായി ഉയർന്ന രോഗമുക്തി തുടർച്ചയായി റിപ്പോർട്ട് ചെയ്യപ്പെടുന്നതോടെ ദേശീയ രോഗമുക്തി നിരക്ക് ഇന്ന് 85% കടന്നു. കഴിഞ്ഞ 24 മണിക്കൂറിനുള്ളിൽ രോഗം സ്ഥിരീകരിച്ചവരുടേതിനേക്കാൾ രോഗമുക്തരുടെ എണ്ണം ഉയർന്നു.
രാജ്യത്ത് കഴിഞ്ഞ 24 മണിക്കൂറിനുള്ളിൽ 82,203 രോഗമുക്തി രേഖപ്പെടുത്തിയിട്ടുണ്ട്. പുതിയതായി രോഗം സ്ഥിരീകരിച്ച കേസുകളുടെ എണ്ണം 72,049 ആണ്. ആകെ രോഗ മുക്തരായവരുടെ എണ്ണം 57,44,693 ആയി.
ഉയർന്ന തോതിലുള്ള രോഗ മുക്തി രോഗബാധിതരും അസുഖം ഭേദമായവരും തമ്മിലുള്ള വ്യത്യാസം കൂടുതൽ വർദ്ധിപ്പിക്കുന്നു. രോഗമുക്തരായ കേസുകൾ രോഗം സജീവമായ കേസുകളേക്കാൾ  48 ലക്ഷത്തിലധികം  കവിഞ്ഞു. രോഗമുക്തരായത് രോഗബാധിതരുടെ 6.32 ഇരട്ടിയാണ്.
രാജ്യത്ത് രോഗബാധിതരായവരുടെ എണ്ണം ആകെ പോസിറ്റീവായ കേസുകളുടെ 13.44 ശതമാനമായി കുറഞ്ഞു. ഇത്
തുടർച്ചയായി കുറഞ്ഞു വരികയാണ്.
18 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും ദേശീയ ശരാശരിയേക്കാൾ കൂടുതൽ രോഗമുക്തി നിരക്ക് ഉണ്ട്. രോഗമുക്തിയാവുന്ന പുതിയ കേസുകളിൽ 75% പത്ത് സംസ്ഥാനങ്ങളിൽ നിന്നാണ് റിപ്പോർട്ട് ചെയ്യുന്നത്. മഹാരാഷ്ട്ര, കർണാടകം, ആന്ധ്രപ്രദേശ്, തമിഴ്നാട്, കേരളം, ഉത്തർപ്രദേശ്, ഒഡീഷ, ഛത്തീസ്ഗഡ്, പശ്ചിമ ബംഗാൾ, ഡൽഹി എന്നിവയാണവ. 17,000 ത്തോളം പേർ രോഗമുക്തരായ മഹാരാഷ്ട്രയാണ് മുന്നിൽ നിൽക്കുന്നത്. കർണാടകത്തിൽ പ്രതിദിന രോഗമുക്തി നിരക്ക് പതിനായിരത്തിലധികമാണ്.
രാജ്യത്ത് കഴിഞ്ഞ 24 മണിക്കൂറിനുള്ളിൽ ആകെ 72,049 പുതിയ കേസുകൾ റിപ്പോർട്ട് ചെയ്യപ്പെട്ടു. ഇതിൽ 78 ശതമാനവും 10 സംസ്ഥാനങ്ങളിലും കേന്ദ്ര ഭരണപ്രദേശങ്ങളിലുമാണ്. മഹാരാഷ്ട്രയിൽ അധികമായി തന്നെ തുടരുന്നു. മഹാരാഷ്ട്രയിൽ 12,000 ത്തിലധികവും കർണാടകത്തിൽ പതിനായിരത്തോളം കേസുകളുമാണ് റിപ്പോർട്ട് ചെയ്യുന്നത്.
രാജ്യത്ത് കഴിഞ്ഞ 24 മണിക്കൂറിനിടെ 986 മരണം റിപ്പോർട്ട് ചെയ്യപ്പെട്ടു. 24 മണിക്കൂറിനിടെ 10 സംസ്ഥാനങ്ങളിലും കേന്ദ്രഭരണപ്രദേശങ്ങളിലുമാണ് ഈ 83 ശതമാനം മരണവും റിപ്പോർട്ടു ചെയ്യുന്നത്. മഹാരാഷ്ട്രയിൽ 370 പേർ മരിച്ചതോടെ 37 ശതമാനം റിപ്പോർട്ടു ചെയ്യുന്നു. 91 മരണമാണ് കർണാടകത്തിൽ.
ഒക്ടോബർ മുതൽ ഡിസംബർ വരെയുള്ള മാസങ്ങൾ ഉത്സവസമയമാണ്. കോവിഡ് -19 പടരാതിരിക്കാൻ ആരോഗ്യ-കുടുംബക്ഷേമ മന്ത്രാലയം ഉത്സവവേളകളിൽ രോഗവ്യാപനം തടയുന്നതിനുള്ള പ്രത്യേക മാർഗ നിർദേശം പുറത്തിറക്കി.
അവ ഈ ലിങ്ക് വഴി അറിയാൻ സാധിക്കും:
https://www.mohfw.gov.in/pdf/StandardOperatingProceduresonpreventivemeasurestocontainspreadofCOVID19duringfestivities.pdf
ആരോഗ്യ, കുടുംബക്ഷേമ മന്ത്രാലയം
കേരളം,മഹാരാഷ്ട്ര, പഞ്ചാബ്,കർണാടക, തമിഴ്നാട്, ഗുജറാത്ത് എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു
ന്യൂഡൽഹി , മാർച്ച് 01, 2021
മഹാരാഷ്ട്ര, കേരളം,പഞ്ചാബ്, കർണാടക, തമിഴ്നാട്, ഗുജറാത്ത് എന്നീ ആറ് സംസ്ഥാനങ്ങളിൽ കഴിഞ്ഞ 24 മണിക്കൂറിൽ രോഗികളുടെ എണ്ണത്തിലുണ്ടാകുന്ന വർധന തുടരുന്നു . കഴിഞ്ഞ 24 മണിക്കൂറിൽ 15,510 പുതിയ കേസുകൾ രജിസ്റ്റർ ചെയ്തു. മഹാരാഷ്ട്രയിലാണ് ഏറ്റവും കൂടുതൽ കേസുകൾ റിപ്പോർട്ട് ചെയ്യപ്പെട്ടത് -8,293. കേരളത്തിൽ 3,254 പേർക്കും രോഗം റിപ്പോർട്ട് ചെയ്തു.
പുതിയ രോഗികളിൽ 87.25 ശതമാനവും ഈ ആറ് സംസ്ഥാനങ്ങളിൽ നിന്നാണ് . ഇന്ത്യയിലെ ചികിത്സയിലുള്ള കോവിഡ് രോഗികളുടെ എണ്ണം 1,68,627 ആയി. ഇത് ആകെ രോഗബാധിതരുടെ 1.52% ശതമാനമാണ് . ഇന്ത്യയിലെ ആകെ സജീവ കേസുകളിൽ 84% അഞ്ച് സംസ്ഥാനങ്ങളിൽ ആണ് .ഇതിൽ46.39% കേസുകൾ മഹാരാഷ്ട്രയിലും 29.49% കേസുകൾ കേരളത്തിലുമാണ് .
കോവിഡ് വാക്സിനേഷൻ യജ്ഞത്തിന്റെ ഭാഗമായി 1,43,01,266 വാക്സിൻ ഡോസുകൾ ഇതുവരെ 2,92,312 സെഷനുകളിലായി നൽകി. 60 വയസിനു മുകളിൽ ഉള്ളവർക്കും 45 വയസ്സിന് മുകളിൽ പ്രായമുള്ള മറ്റു രോഗങ്ങൾ ഉള്ളവർക്കുമായുള്ള കോവിഡ് 19 വാക്സിനേഷൻ രണ്ടാം ഘട്ടത്തിനു ഇന്ന് തുടക്കമായി .
ഇതിനായി രജിസ്ട്രേഷന്റെ ലളിതമായ ഒരു പ്രക്രിയ സജ്ജീകരിച്ചിരിക്കുന്നു, അതിലൂടെ ഗുണഭോക്താക്കൾക്ക് മുൻകൂട്ടി രജിസ്ട്രേഷൻ, ഓൺ-സൈറ്റ് രജിസ്ട്രേഷൻ അല്ലെങ്കിൽ സൗകര്യപ്രദമായ കോഹോർട്ട് രജിസ്ട്രേഷൻ എന്നിവയ്ക്കുള്ള ഓപ്ഷൻ ലഭിക്കും.വാക്സിനേഷനായുള്ള രജിസ്ട്രേഷനെക്കുറിച്ചും അപ്പോയിന്റ്മെന്റിനെ കുറിച്ചുമുള്ള വിവരങ്ങൾക്കായി ഗുണഭോക്താക്കൾ ഈ യൂസർ ഗൈഡ് റഫർ ചെയ്യാൻ നിർദ്ദേശിക്കുന്നു
https://www.mohfw.gov.in/pdf/UserManualCitizenRegistration&AppointmentforVaccination.pdf
സ്വകാര്യ ആശുപത്രികളുടെയെല്ലാം പട്ടിക ആരോഗ്യ, കുടുംബക്ഷേമ മന്ത്രാലയത്തിന്റെയും ദേശീയ ഹെൽത്ത് അതോറിറ്റിയുടെയും വെബ്സൈറ്റിൽ അപ്ലോഡ് ചെയ്തിട്ടുണ്ട് .അതിനായി ക്ലിക്ക് ചെയ്യുക :
a) https://www.mohfw.gov.in/pdf/CGHSEmphospitals.xlsx
b) https://www.mohfw.gov.in/pdf/PMJAYPRIVATEHOSPITALSCONSOLIDATED.xlsx
ആകെ രോഗമുക്തരുടെ എണ്ണം 1.07 കോടി കവിഞ്ഞു. കഴിഞ്ഞ 24 മണിക്കൂറിൽ 11,288 രോഗികൾ ആശുപത്രി വിട്ടു. പുതുതായി രോഗമുക്തരായവരിൽ 85.07% ആറ് സംസ്ഥാനങ്ങളിൽ നിന്നും. കേരളത്തിലാണ് രോഗമുക്തരുടെ എണ്ണം കൂടുതൽ -4,333. മഹാരാഷ്ട്രയിൽ3,753 പേരും രോഗമുക്തി നേടി.
കഴിഞ്ഞ 24 മണിക്കൂർ 106 മരണം റിപ്പോർട്ട് ചെയ്തു. ഇതിൽ 86.79% അഞ്ച് സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 62. കേരളത്തിൽ 15 , പഞ്ചാബിൽ 11 പേരും കഴിഞ്ഞ 24 മണിക്കൂറിൽ കോവിഡ് മൂലം മരണപ്പെട്ടു.
IE/SKY
(Visitor Counter : 173
പ്രധാനമന്ത്രിയുടെ ഓഫീസ്
ഭാഗൽപുരിലെ സ്ഫോടനത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ബിഹാറിലെ ഭാഗൽപുരിലുണ്ടായ സ്ഫോടനത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ഈ സംഭവവുമായി ബന്ധപ്പെട്ട സാഹചര്യത്തെക്കുറിച്ച് ബിഹാർ മുഖ്യമന്ത്രി ശ്രീ നിതീഷ് കുമാറുമായി പ്രധാനമന്ത്രിആശയവിനിമയം നടത്തി . ദുരിതാശ്വാസ, രക്ഷാപ്രവർത്തനങ്ങളിൽ ഭരണകൂടം ഏർപ്പെട്ടിരിക്കുകയാണെന്നും ഇരകൾക്ക് സാധ്യമായ എല്ലാ സഹായങ്ങളും നൽകുന്നുണ്ടെന്നും പ്രധാനമന്ത്രി പറഞ്ഞു.
NS
(
രാജ്യരക്ഷാ മന്ത്രാലയം
'ഉദാരശക്തി' സൈനികാഭ്യാസത്തിന് സമാപനം
(ന്യൂ ഡൽഹി: ഓഗസ്റ്റ് 18, 2022
ഇന്ത്യൻ വ്യോമസേനയും  റോയൽ മലേഷ്യൻ എയർ ഫോഴ്സും  തമ്മിലുള്ള `ഉദാരശക്തി' എന്ന ഉഭയകക്ഷി സൈനിക അഭ്യാസം 2022 ഓഗസ്റ്റ് 16-ന് കുവാന്തനിലെ ആർഎംഎഎഫ് എയർ ബേസിൽ സമാപിച്ചു.
നാല് ദിവസം നീണ്ടുനിന്ന ഈ അഭ്യാസത്തിൽ രണ്ട് വ്യോമസേനകളും ഒന്നിലധികം മേഘലകളിലും വ്യായാമ ക്രമീകരണങ്ങളിലും സങ്കീർണ്ണമായ വ്യോമാക്രണ അഭ്യാസങ്ങളിലൂടെ യോജിച്ച് പ്രവർത്തിച്ചു. അഭ്യാസത്തിലുടനീളം, പങ്കെടുത്ത എല്ലാവരും ഉയർന്ന നിലവാരത്തിലുള്ള പ്രൊഫഷണലിസം കാഴ്ചവച്ചു.
'ഉദാരശക്തി' ഇരു വ്യോമസേനകൾക്കും പരസ്പരം മികച്ച രീതികൾ പങ്കുവെക്കാനുള്ള അവസരം നൽകി. പരമ്പരാഗതമായ സമാപന ചടങ്ങിലൂടെ അഭ്യാസം അവസാനിച്ചു. എയർ ബേസിന് മുകളിലൂടെ Su-30MKI, Su-30 MKM വിമാനങ്ങളുടെ ഏഴ് വിമാന രൂപീകരണ ഫ്ലൈ പാസ്റ്റും നടന്നു.
പിച്ച് ബ്ലാക്ക്-22 അഭ്യാസത്തിൽ പങ്കെടുക്കാൻ ഇന്ത്യൻ വ്യോമസേന സംഘം ഇനി ഓസ്ട്രേലിയയിലെ ഡാർവിനിലേക്ക് പറക്കും
PIB Headquarters
റിസര്വ് ബാങ്ക് പുതിയ 500 രൂപ നോട്ടുകള് ഉടന് പുറത്തിറക്കും
 500 രൂപ കറന്സി നോട്ടുകള് ഉടന് പുറത്തിറക്കും. നമ്പര് പാനലുകളില് ഇന്സെറ്റ് നമ്പര് എ രേഖപ്പെടുത്തിയിരിക്കും. റിസര്വ്വ് ബാങ്ക് ഓഫ് ഇന്ത്യ ഗവര്ണര് ഡോ. ഊര്ജ്ജിത് ആര് പട്ടേലിന്റെ ഒപ്പോടുകൂടിയ നോട്ടില് 2017 എന്ന് വര്ഷവും രേഖപ്പെടുത്തിയിരിക്കും.
പ്രധാനമന്ത്രിയുടെ ഓഫീസ്
പാപ്പുവ ന്യൂ ഗിനിയയുടെ പരമോന്നത സിവിലിയൻ ബഹുമതി പ്രധാനമന്ത്രിയ്ക്ക് സമ്മാനിച്ചു
പാപ്പുവ ന്യൂ ഗിനിയയുടെ പരമോന്നത സിവിലിയൻ ബഹുമതി പ്രധാനമന്ത്രി ശ്രീ. നരേന്ദ്ര മോദിയ്ക്ക് സമ്മാനിച്ചു
ഗവണ്മെന്റ് ഭവനിൽ നടന്ന പ്രത്യേക ചടങ്ങിൽ . പാപ്പുവ ന്യൂ ഗിനിയയുടെ ഗവർണർ ജനറൽ സർ ബോബ് ദാദേ, പ്രധാനമന്ത്രി ശ്രീ നരേന്ദ്ര മോദിയെ ഗ്രാൻഡ് കമ്പാനിയൻ ഓഫ് ഓർഡർ ഓഫ് ലോഗോഹു  നൽകി ആദരിച്ചു. പിഎൻജിയുടെ ഏറ്റവും ഉയർന്ന സിവിലിയൻ അവാർഡാണിത്, അവാർഡ് ലഭിച്ചവരെ "ചീഫ്" എന്ന് വിളിക്കുന്നു.
-ND-
(
മന്ത്രിസഭ
'ഉയർന്ന കാര്യക്ഷമതയുള്ള സോളാർ പിവി മൊഡ്യൂളുകൾക്കായുള്ള ദേശീയ പരിപാടി'യ്ക്ക് ഉത്പ്പാദനവുമായി ബന്ധിപ്പിച്ച പ്രോത്സാഹന പദ്ധതിയ്ക്ക് മന്ത്രിസഭയുടെ അംഗീകാരം
ജിഗാ വാട്ട് ശേഷിയുള്ള 'ഉയർന്ന കാര്യക്ഷമതയുള്ള സോളാർ ഫോട്ടോ വോൾട്ടായിക് മൊഡ്യുളുകളുടെ നിർമ്മാണത്തിനായുള്ള ദേശീയ പരിപാടിയ്ക്ക് 4500 കോടി രൂപ അടങ്കലുള്ള ഉത്പ്പാദനവുമായി ബന്ധിപ്പിച്ച പ്രോത്സാഹന പദ്ധതിയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രി സഭായോഗം അംഗീകാരം നൽകി.
ആഭ്യന്തര നിർമ്മാണ വ്യവസായത്തിന് സോളാർ പിവി സെല്ലുകളുടെയും മൊഡ്യൂളുകളുടെയും പ്രവർത്തന ശേഷി പരിമിതമായതിനാൽ സൗരോർജ്ജ ശേഷി വർധന കൂടുതലായി ആശ്രയിക്കുന്നത് ഇറക്കുമതി ചെയ്യുന്ന സോളാർ പിവി സെല്ലുകളെയും മൊഡ്യൂളുകളെയുമാന്. ഉയർന്ന ദക്ഷതയുള്ള സോളാർ പിവി മൊഡ്യൂളുകളെക്കുറിച്ചുള്ള ദേശീയ പരിപാടി വൈദ്യുതി പോലുള്ള തന്ത്രപരമായ മേഖലയിലെ ഇറക്കുമതി ആശ്രിതത്വം കുറയ്ക്കും. ആത്മനിർഭർ ഭാരത് സംരംഭത്തെയും ഇത് പിന്തുണയ്ക്കും.
സുതാര്യമായ മത്സര ലേല പ്രക്രിയയിലൂടെ സോളാർ പിവി നിർമ്മാതാക്കളെ തിരഞ്ഞെടുക്കും. ഉയർന്ന ക്ഷമതയുള്ള സോളാർ പിവി മൊഡ്യൂളുകളുടെ വിൽപ്പനയിൽ സോളാർ പിവി നിർമാണ പ്ലാന്റുകൾ കമ്മീഷൻ ചെയ്ത് 5 വർഷത്തേക്ക് ഉത്പ്പാദനവുമായി ബന്ധിപ്പെട്ട പ്രോത്സാഹന തുക വിതരണം ചെയ്യും. സോളാർ പിവി മൊഡ്യൂളുകളുടെ ഉയർന്ന ക്ഷമതയ്ക്കും ആഭ്യന്തര വിപണിയിൽ നിന്ന് അസംസ്കൃതപദാര്ഥം ലഭ്യമാക്കുന്നതിനും നിർമ്മാതാക്കൾക്ക് പ്രതിഫലം നൽകും. അങ്ങനെ, മൊഡ്യൂൾ കാര്യക്ഷമതയും പ്രാദേശിക മൂല്യവർദ്ധനവും വർദ്ധിക്കുന്നതോടെ പ്രോത്സാഹന തുക വർദ്ധിക്കും.
പദ്ധതിയിൽ നിന്ന് പ്രതീക്ഷിക്കുന്ന ഫലങ്ങൾ / ആനുകൂല്യങ്ങൾ ഇനിപ്പറയുന്നവയാണ്:
സംയോജിത സോളാർ പിവി നിർമാണ പ്ലാന്റുകളുടെ അധിക 10,000 മെഗാവാട്ട് ശേഷി,
സോളാർ പിവി നിർമാണ പദ്ധതികളിൽ ഏകദേശം 17,200 കോടി രൂപയുടെ നേരിട്ടുള്ള നിക്ഷേപം
'ബാലൻസ് ഓഫ് മെറ്റീരിയൽസിനായി' 5 വർഷത്തിനിടെ 17,500 കോടി രൂപയുടെ ആവശ്യം,
30,000 ത്തോളം നേരിട്ടുള്ള തൊഴിൽ, 1,20,000 പേരുടെ പരോക്ഷ തൊഴിൽ,
പ്രതിവർഷം 17,500 കോടി രൂപ ഇറക്കുമതി ചെയ്യുക
(സോളാർ പിവി മൊഡ്യൂളുകളിൽ ഉയർന്ന ക്ഷമത കൈവരിക്കുന്നതിന് ഗവേഷണത്തിനും വികസനത്തിനും പ്രേരണ.
പ്രധാനമന്ത്രിയുടെ ഓഫീസ്
ഇന്ന് തുടക്കമിടുന്ന വാഹനം പൊളിക്കൽ നയം ഇന്ത്യയുടെ വികസന യാത്രയിലെ സുപ്രധാന നാഴികക്കല്ല് : പ്രധാനമന്ത്രി
ഇന്ത്യയുടെ വികസന യാത്രയിലെ സുപ്രധാന നാഴികക്കല്ലാണ് ഇന്ന് സമാരംഭം കുറിക്കുന്ന വാഹനം പൊളിക്കൽ നയമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"ഇന്ന് തുടക്കമിടുന്ന വാഹനം പൊളിക്കൽ നയം ഇന്ത്യയുടെ വികസന യാത്രയിലെ സുപ്രധാന നാഴികക്കല്ലാണ്. വാഹനങ്ങൾ പൊളിക്കുന്നതിനുള്ള അടിസ്ഥാനസൗകര്യങ്ങൾ സ്ഥാപിക്കുന്നതിന് ഗുജറാത്തിലെ നിക്ഷേപക ഉച്ചകോടി പുതിയ സാധ്യതകൾ തുറക്കുന്നു. ഈ പരിപാടിയിൽ ചേരാൻ ഞാൻ നമ്മുടെ യുവാക്കളോടും സ്റ്റാർട്ടപ്പുകളോടും അഭ്യർത്ഥിക്കുന്നു.
പരിസ്ഥിതി സൗഹൃദമല്ലാത്തതും മലിനമാക്കുന്നതുമായ വാഹനങ്ങൾ ഘട്ടംഘട്ടമായി ഒഴിവാക്കാൻ വാഹനം പൊളിക്കൽ നയം സഹായിക്കും. പാരിസ്ഥിതിക ഉത്തരവാദിത്തത്തോടൊപ്പം എല്ലാ പങ്കാളികൾക്കും മൂല്യവത്തായ ഒരു #സർക്കുലർ സമ്പദ്ഘടന സൃഷ്ടിക്കുക എന്നതാണ് ഞങ്ങളുടെ ലക്ഷ്യം. "
(
ആരോഗ്യ, കുടുംബക്ഷേമ മന്ത്രാലയം
79.74 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 21, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
 വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 33 ലക്ഷം  വാക്സിൻ ഡോസുകൾ ഉടൻ കൈമാറും.
5.34 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ഉരുക്ക് മന്ത്രാലയം
സ്റ്റീൽ പ്ലാന്റുകൾ പതിവായി എല്ലാ ദിവസവും നാലായിരം MT ദ്രവ മെഡിക്കൽ ഓക്സിജൻ വിതരണം ചെയ്യുന്നു
(ന്യൂ ഡൽഹി, മെയ് 18, 2021
രാജ്യത്തുടനീളമുള്ള പൊതു, സ്വകാര്യ മേഖലകളിലെ സ്റ്റീൽ പ്ലാന്റുകൾ ദ്രവ മെഡിക്കൽ ഓക്സിജൻ  വിതരണം ചെയ്യുന്നു. രാജ്യത്തിന്റെ പ്രതിദിന ദ്രവ മെഡിക്കൽ ഓക്സിജൻ ആവശ്യകതയായ 10,000 MT ലഭ്യമാക്കുന്നതിൽ പെട്രോളിയം മേഖലയ്ക്കൊപ്പം, സ്റ്റീൽ മേഖലയും പ്രധാന പങ്കുവഹിക്കുന്നു.
2021 ഏപ്രിൽ ഒന്നിന് സ്റ്റീൽ പ്ലാന്റുകൾ, ദ്രവ മെഡിക്കൽ ഓക്സിജൻ വിതരണം 538 MT ആയിരുന്നതിൽ നിന്നും പ്രതിദിനം 4000 MT എന്നതിലേക്ക് ഉയർത്തിയിട്ടുണ്ട്. മെയ് 16 ന് 4314 MT വിതരണം ചെയ്തപ്പോൾ, മേയ് 17 ന് 4435 MT ആയി വർധിച്ചു.
ദ്രാവക നൈട്രജൻ, ആർഗോൺ ഉൽപാദന ശേഷി എന്നിവ എൽഎംഒ അധിക അളവിൽ ഉൽപാദിപ്പിക്കുന്നതിലേക്ക് വഴിതിരിച്ചുവിടുന്നത് ഉൾപ്പെടെയുള്ള പ്രവർത്തനങ്ങളിലൂടെ ഉരുക്ക് പ്ലാന്റുകൾ ദൈനംദിന ഉൽപാദന ശേഷി വർദ്ധിപ്പിച്ചു. എൽഎംഒയുടെ ഉത്പാദനം വർദ്ധിപ്പിക്കുന്നതിന് വാതക ഓക്സിജന്റെ ഉപയോഗവും കുറച്ചിട്ടുണ്ട്.
പെട്രോളിയം മേഖലയിൽ നിന്ന് പ്രതിദിനം ഏകദേശം 1150 മെട്രിക് ടൺ എൽഎംഒ വിതരണം ചെയ്യുന്നു.
പെട്രോളിയം, സ്റ്റീൽ മേഖലയിലെ കമ്പനികൾ യുദ്ധകാലാടിസ്ഥാനത്തിൽ രാജ്യത്തൊട്ടാകെയുള്ള താൽക്കാലിക കോവിഡ് കെയർ സെന്ററുകളിൽ 12,000 ഓക്സിജൻ കിടക്കകളുടെ സൗകര്യമൊരുക്കുന്നു.പെട്രോളിയം മേഖല അത്തരം ആശുപത്രി സൗകര്യങ്ങൾ, ബിപിസിഎൽ കൊച്ചി റിഫൈനറി ഉൾപ്പെടെ വിവിധ സ്ഥലങ്ങളിൽ സ്ഥാപിച്ചിട്ടുണ്ട്.
കോവിഡ് -19 ന്റെ രണ്ടാം തരംഗത്തിൽ ഓക്സിജൻ ക്ഷാമം നേരിടാൻ രാജ്യത്തെ സഹായിക്കുന്നതിന്, ഒരു ലക്ഷം ഓക്സിജൻ കോൺസെൻട്രേറ്ററുകൾ വാങ്ങാനുള്ള ഉത്തരവാദിത്തം ഒഎൻജിസിക്ക് നൽകി. വിതരണ പ്രക്രിയ ഈ ആഴ്ച തന്നെ ആരംഭിക്കുമെന്നും , അടുത്ത മാസം അവസാനത്തോടെ മുഴുവൻ ചരക്കുകളും എത്തിച്ചേരുമെന്നും പ്രതീക്ഷിക്കുന്നു.
ആഭ്യന്തര ശേഷി പ്രോത്സാഹിപ്പിക്കുന്നതിന്, ആഭ്യന്തര നിർമ്മാതാക്കളിൽ നിന്നും 40,000 യൂണിറ്റ് ഓക്സിജൻ കോൺസെൻട്രേറ്ററുകൾക്ക് ഓർഡർ നൽകിയിട്ടുണ്ട്.
വളരെ കുറഞ്ഞ സമയത്തിനുള്ളിൽ ധാരാളം സിലിണ്ടറുകൾ നിറയ്ക്കാൻ സഹായിക്കുന്ന ഉയർന്ന ശേഷിയുള്ള ഓക്സിജൻ കംപ്രസ്സറുകൾ വാങ്ങുക, ദ്രവ ഓക്സിജന്റെ ഇറക്കുമതി, ടാങ്കറുകളിലൂടെയും ഐഎസ്ഒ കണ്ടെയ്നറുകളിലൂടെയും ദ്രവ ഓക്സിജൻ എത്തിക്കുന്നതിന് ആവശ്യമായ സൗകര്യം ഏർപ്പെടുത്തുക എന്നിവയും ഇതുമായി ബന്ധപ്പെട്ട് കൈക്കൊണ്ട നടപടികളാണ് .പെട്രോളിയം, പ്രകൃതിവാതക മന്ത്രാലയത്തിന്റെ പൊതുമേഖലാ സ്ഥാപനങ്ങൾ രാജ്യത്തൊട്ടാകെയുള്ള ആശുപത്രികളിൽ നൂറിലധികം പിഎസ്എ ഓക്സിജൻ ഉത്പാദന പ്ലാന്റുകൾ സ്ഥാപിക്കുന്നുണ്ട് .
മന്ത്രിസഭ
ഉപഗ്രഹങ്ങള്ക്കും വിക്ഷേപണ വാഹനങ്ങള്ക്കുമുള്ള ടെലികമാന്ഡ് സ്റ്റേഷനുകള്, ടെലിമെട്രി ട്രാക്കിങ് എന്നിവയുടെ നടത്തിപ്പിലും ബഹിരാകാശ ഗവേഷണം, ശാസ്ത്രം, ആപ്ലിക്കേഷന് എന്നിവയിലും സഹകരിക്കുന്നതിനായി ഇന്ത്യയും ബ്രൂണേ ദാറുസ്സലാമും തമ്മിലുള്ള ധാരണാപത്രത്തിനു മന്ത്രിസഭയുടെ അനുമതി
ഉപഗ്രഹങ്ങള്ക്കും വിക്ഷേപണ വാഹനങ്ങള്ക്കുമുള്ള ടെലികമാന്ഡ് സ്റ്റേഷനുകള്, ടെലിമെട്രി ട്രാക്കിങ് എന്നിവയുടെ നടത്തിപ്പിലും ബഹിരാകാശ ഗവേഷണം, ശാസ്ത്രം, ആപ്ലിക്കേഷന് എന്നിവയിലും സഹകരിക്കുന്നതിനായി ഇന്ത്യയും ബ്രൂണേ ദാറുസ്സലാമും തമ്മിലുള്ള ധാരണാപത്രത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് നടന്ന കേന്ദ്ര മന്ത്രിസഭാ യോഗത്തില് വിശദീകരിക്കപ്പെട്ടു. 2018 ജൂലൈ 19നു ന്യൂഡെല്ഹിയില്വെച്ചാണു ധാരണാപത്രം ഒപ്പുവെക്കപ്പെട്ടത്.
നേട്ടങ്ങള്:
(ഇന്ത്യയുടെ വിക്ഷേപണ വാഹനങ്ങള്ക്കും ഉപഗ്രഹ ദൗത്യങ്ങള്ക്കും സൗകര്യമൊരുക്കുന്നതിനുള്ള ഗ്രൗണ്ട് സ്റ്റേഷന് തുടര്ന്നും പ്രവര്ത്തിപ്പിക്കുന്നതിനും നിലനിര്ത്തുന്നതിനും മെച്ചപ്പെടുത്തുന്നതിനും ഇന്ത്യക്കു ധാരണാപത്രം അവസരം നല്കുന്നു. ഇതോടെ രാജ്യത്തെ എല്ലാ വിഭാഗങ്ങള്ക്കും എല്ലാ മേഖലകള്ക്കും നേട്ടമുണ്ടാകും.
ഗ്രൗണ്ട് സ്റ്റേഷന് നടത്തിപ്പിലും ബഹിരാകാശ സാങ്കേതികവിദ്യ ഉപയോഗപ്പെടുത്തുന്നതിനുള്ള പരിശീലനത്തിലും പുതിയ ഗവേഷണ പ്രവര്ത്തനങ്ങള് തേടുന്നതിനു ധാരണാപത്രം പ്രചോദനമേകും.
ഉപരാഷ്ട്രപതിയുടെ കാര്യാലയം
കോവിഡ് 19 നുമായി ബന്ധപ്പെട്ട വ്യാജവിവരങ്ങളുടെ വൈറസ് തടയണം: ഉപരാഷ്ട്രപതി
(കിംവദന്തികളും കേട്ടുകേൾവികളും കോവിഡ് 19 നെതിരായ പോരാട്ടത്തിൽ നമ്മുടെ ജാഗ്രതയെ ഇല്ലാതാക്കരുതെന്ന് അറിയിച്ച ഉപരാഷ്ട്രപതി ശ്രീ എം വെങ്കയ്യ നായിഡു, വ്യാജവിവരങ്ങളുടെ പ്രചാരണം പ്രത്യേകിച്ച് ,സമൂഹ മാധ്യമങ്ങളിലൂടെയുള്ളത് ഒരുതരം ‘വൈറസ്’ ആണെന്നും അതിനു തടയിടണമെന്നും അദ്ദേഹം ആവശ്യപ്പെട്ടു. കൃത്യമായ വിവരങ്ങളുടെ നിരന്തരമായ പ്രവാഹം അഭ്യൂഹങ്ങളെയും വ്യാജവാർത്തകളെയും തടയുന്നതിൽ വളരെ വലിയ പങ്കു വഹിക്കുന്നു എന്ന് തന്റെ ഫേസ്ബുക്ക് പോസ്റ്റിൽ നിരീക്ഷിച്ച ഉപരാഷ്ട്രപതി, വ്യാജവാർത്തകൾ വൈറസിനെതിരായ യുദ്ധവിജയത്തെ പരിമിതപ്പെടുത്തുകയും പ്രശ്നത്തിന്റെ വ്യാപ്തിയെ കുറിച്ച് തെറ്റായ ധാരണയ്ക്കും കാരണമാവും എന്നും ചൂണ്ടിക്കാട്ടി .
സാമൂഹ്യ അകലം പാലിക്കുന്നതിനുള്ള മാർഗനിർദേശങ്ങൾ ചില സംസ്ഥാനങ്ങളിൽ നിരുത്തരവാദപരമായി ലംഘിക്കുന്നത് ഡൽഹിയിൽ അടുത്ത കാലത്ത് നടന്ന സമ്മേളനത്തെ ഉദാഹരണമാക്കി അദ്ദേഹം ചൂണ്ടിക്കാട്ടി. മാർഗനിർദേശങ്ങൾ പ്രചരിക്കേണ്ടതിന്റെയും കൂടുതൽ കർശനമായി നടപ്പാക്കേണ്ടതിനെയും ആവശ്യകത ഉപരാഷ്ട്രപതി അടിവരയിട്ടു പറഞ്ഞു.
അടിയന്തിര സ്ഥിതിയെകുറിച്ച് വലിയ ബോധവൽക്കരണവും വൈറസ് വ്യാപനത്തിന്റെ ശാസ്ത്രീയമായ തെളിവുകളും സംബന്ധിച്ച് മുഴുവൻ സമൂഹത്തിന്റെയും പ്രതികരണം ജാതി‐മത‐വർഗ‐ഭാഷാ‐പ്രാദേശിക‐ വിശ്വാസ ഭേദമന്യേ ഉണ്ടാകണം.
അതേസമയം സാമൂഹ്യ അകലം പാലിക്കൽ ഗൗരവമായി എടുക്കുന്നത് സംബന്ധിച്ച് എല്ലാ മതവിഭാഗങ്ങളിലും പൊതുധാരണ വേണം. ഈ പ്രതിസന്ധി അതിജീവിക്കുന്നതു വരെ വലിയ ആൾക്കൂട്ട സമ്മേളനങ്ങൾ നടത്തരുതെന്നും ഉപരാഷ്ട്രപതി പറഞ്ഞു.
വൈറസിനെ പ്രതിരോധിക്കാൻ എല്ലാ സംസ്ഥാന സർക്കാരുകളും പൊതുസമൂഹവും സ്വകാര്യമേഖലയും സ്വീകരിക്കുന്ന വിവിധ നടപടികളെക്കുറിച്ച് പരാമർശിച്ച അദ്ദേഹം, മാനുഷിക പ്രവർത്തനങ്ങൾ വേഗത്തിലാക്കുന്നുണ്ടെന്നും ദരിദ്രരുടെയും കുടിയേറ്റതൊഴിലാളികളുടെയും ബുദ്ധിമുട്ടുകൾ കുറച്ചു കൊണ്ടു വരികയാണെന്നും പറഞ്ഞു. വിളവെടുപ്പ് കാലമായതിനാൽ കർഷകർ നേരിട്ട ആശങ്കകൾ പരിഹരിച്ച് സംസ്ഥാനങ്ങൾ സുഗമമായ വിളവെടുപ്പിനും ധാന്യ സംഭരണവും ഉറപ്പാക്കാൻ നിരവധി നടപടികൾ കൈക്കൊണ്ടു.
കോവിഡിനെതിരായ പോരാട്ടത്തിലെ മുന്നണിപ്പോരാളികളെ ബഹുമാനിക്കുകയും അവരുടെ സുരക്ഷ പരിഗണിക്കുകയും വേണം. പ്രത്യേകിച്ച് ആതുരസേവന രംഗത്തെ പ്രവർത്തകരുടേത്. അത് നിശ്ചയമായും ലക്ഷ്യപൂർത്തീകരണത്തിന് അത്യന്താപേക്ഷിതമാണ്.
ദയാർദ്രമായ ഒരു പ്രവൃത്തി, അനുകമ്പയുടെ ഒരു ചേഷ്ട, നിശ്ചയദാര്ഢ്യമുള്ള പ്രവർത്തനം എന്നിവ ഇപ്പോൾ നാം കടന്നു പോകുന്ന ഇരുണ്ട തുരങ്കത്തിന്റെ അങ്ങേയറ്റത്ത് എത്തുന്നതിനുള്ള സുപ്രധാന ചുവടുവയ്പായി മാറുമെന്നും ഉപരാഷ്ട്രപതി പറഞ്ഞു.
ആഭ്യന്തരകാര്യ മന്ത്രാലയം
ആദരണീയനായ ശ്രീനാരായണഗുരുദേവന്റെ ജന്മദിനത്തിൽ കേന്ദ്ര ആഭ്യന്തരമന്ത്രി ശ്രദ്ധാജ്ഞലികള് അര്പ്പിച്ചു
"ഒരു സാമൂഹിക പരിഷ്ക്കര്ത്താവ്, ആത്മീയനേതാവ്, സമത്വത്തിന്റെയും സാഹോദര്യത്തിന്റെയും ശക്തനായ വക്താവ് എന്ന നിലയില് സ്വാമി ശ്രീ നാരായണ ഗുരു വിവേചനത്തിനും അനീതിക്കുമെതിരായ കേരളത്തിലെ സാമൂഹിക പരിഷ്ക്കരണത്തിന് തുടക്കം കുറിയ്ക്കുന്നതില് കാരണഭൂതനായി''
''താഴേക്കിടയിലുള്ളവരുടെ ശാക്തീകരണത്തിനും വിദ്യാഭ്യാസത്തിനും സ്വാമി ശ്രീ നാരായണഗുരുജിയുടെ വിശ്രമരഹിതമായ പരിശ്രമവും സംഭാവനകളും ഒരിക്കലും വിസ്മരിക്കാനാവില്ല.''
''സ്വാമി ശ്രീനാരായണ ഗുരുജിയുടെ തത്ത്വദര്ശനങ്ങള്, അനുശാസനങ്ങള്, ചിന്തകള് എന്നിവ തുടര്ന്നും രാജ്യത്ത് അങ്ങോളമിങ്ങോളമുള്ള ലക്ഷക്കണക്കിനാളുകളെ ജ്ഞാനസമ്പുഷ്ടരാക്കും.''
ആദരണീയനായ ശ്രീ നാരായണ ഗുരുദേവന്റെ ജന്മദിനത്തിൽ കേന്ദ്ര ആഭ്യന്തരമന്ത്രി ശ്രീ അമിത്ഷാ ശ്രദ്ധാജ്ഞലി അര്പ്പിച്ചു. ഒരു സാമൂഹിക പരിഷ്ക്കര്ത്താവ്, ആത്മീയനേതാവ്, സമത്വത്തിന്റെയും സാഹോദര്യത്തിന്റെയും ശക്തനായ വക്താവ് എന്ന നിലയില് സ്വാമി ശ്രീ നാരായണ ഗുരു വിവേചനത്തിനും അനീതിക്കുമെതിരായ കേരളത്തിലെ സാമൂഹിക പരിഷ്ക്കരണത്തിന് തുടക്കം കുറിയ്ക്കുന്നതില് കാരണഭൂതനായി.'' എന്ന് ഒരു ട്വീറ്റില് അദ്ദേഹം പറഞ്ഞു.
''താഴേക്കിടയിലുള്ളവരുടെ ശാക്തീകരണത്തിനും വിദ്യാഭ്യാസത്തിനും സ്വാമി ശ്രീ നാരായണഗുരുജിയുടെ വിശ്രമരഹിതമായ പരിശ്രമവും സംഭാവനകളും ഒരിക്കലും വിസ്മരിക്കാനാവില്ല. അദ്ദേഹത്തിന്റെ തത്ത്വദര്ശനങ്ങള്, അനുശാസനങ്ങള്, ചിന്തകള് എന്നിവ തുടര്ന്നും രാജ്യത്ത് അങ്ങോളമിങ്ങോളമുള്ള ലക്ഷക്കണക്കിനാളുകളെ ജ്ഞാനസമ്പുഷ്ടരാക്കും.'' കേന്ദ്ര ആഭ്യന്തരമന്ത്രി പറഞ്ഞു.
(Visitor Counter : 138
മന്ത്രിസഭ
ആകാശ് മിസൈലിന്റെ കയറ്റുമതിക്ക് കേന്ദ്ര മന്ത്രിസഭയുടെ അംഗീകാരം
25 കിലോമീറ്റർ ദൂരപരിധിയിൽ കരയിൽ നിന്നും അകത്തേക്ക് വിക്ഷേപിക്കാൻ കഴിയുന്ന ആകാശ് മിസൈലിന്റെ കയറ്റുമതിക്ക് ഇന്ന് ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. 96% തദ്ദേശീയമായി നിർമ്മിച്ചതാണ് ഈ മിസൈൽ.
ആകാശ് മിസൈൽ പ്രവർത്തനസജ്ജമായതിന് ശേഷം അന്താരാഷ്ട്ര പ്രദർശനങ്ങൾ, ഏറോ ഇന്ത്യ, പ്രതിരോധ പ്രദർശനങ്ങൾ എന്നിവയിൽ നിരവധി സൗഹൃദ രാജ്യങ്ങൾ മിസൈൽ വാങ്ങുന്നതിന് താല്പര്യം പ്രകടിപ്പിച്ചിരുന്നു. വിവിധ രാജ്യങ്ങൾ സമർപ്പിക്കുന്ന ക്വട്ടേഷനുകളിൽ പങ്കെടുക്കാൻ, ഈ കേന്ദ്ര തീരുമാനത്തിലൂടെ ഇന്ത്യൻ നിർമ്മാതാക്കൾക്ക് കഴിയും.
കയറ്റുമതിക്കുള്ള അംഗീകാരം വേഗത്തിൽ നൽകുന്നതിന് രാജ്യരക്ഷാ മന്ത്രി, വിദേശകാര്യമന്ത്രി, ദേശീയ സുരക്ഷാ ഉപദേഷ്ടാവ് എന്നിവർ അംഗങ്ങളായ സമിതിയും രൂപീകരിച്ചു. തദ്ദേശീയമായി നിർമിച്ച പ്രതിരോധ ഉൽപന്നങ്ങളുടെ കയറ്റുമതിക്കുള്ള തുടർനടപടികൾക്ക് ഈ സമിതി അംഗീകാരം നൽകും.
പ്രതിരോധ ഉൽപ്പന്നങ്ങളുടെ വിൽപ്പന 5 ബില്യൺ ഡോളർ എന്ന ലക്ഷ്യം കൈവരിക്കുന്നതിനും, സൗഹൃദ രാജ്യങ്ങളുമായുള്ള നയതന്ത്രബന്ധം ശക്തിപ്പെടുത്തുന്നതിനും ഇതിലൂടെ കേന്ദ്ര ഗവൺമെന്റ് ലക്ഷ്യമിടുന്നു.
രാജ്യരക്ഷാ മന്ത്രാലയം
ശ്രീ ഗിരിധർ അരമനെ പ്രതിരോധ സെക്രട്ടറിയായി ചുമതലയേറ്റു
(ന്യൂ ഡൽഹി: നവംബർ 1, 2022
ആന്ധ്രാപ്രദേശ് കാഡറിലെ 1988 ബാച്ച് ഇന്ത്യൻ അഡ്മിനിസ്ട്രേറ്റീവ് സർവീസ്  ഉദ്യോഗസ്ഥനായ ശ്രീ ഗിരിധർ അരമനെ 2022 നവംബർ 01 ന് പ്രതിരോധ സെക്രട്ടറിയായി ചുമതലയേറ്റു.
ചുമതലയേൽക്കുന്നതിന് മുമ്പ്, ശ്രീ അരമനെ ന്യൂ ഡൽഹിയിലെ ദേശീയ യുദ്ധസ്മാരകത്തിൽ പുഷ്പചക്രം അർപ്പിച്ചു. രാജ്യത്തിന് വേണ്ടി ജീവൻ ബലിയർപ്പിച്ച വീരന്മാർക്ക് അദ്ദേഹം അഭിവാദ്യം നൽകി.
“ഈ വീരന്മാരിൽ നിന്ന് പ്രചോദനം ഉൾക്കൊണ്ട് ഇന്ത്യയെ സുരക്ഷിതവും സമൃദ്ധവുമായ രാജ്യമാക്കാനുള്ള അവരുടെ സ്വപ്നം സാക്ഷാത്കരിക്കാൻ പ്രവർത്തിക്കുമെന്ന് വാഗ്ദാനം ചെയ്യുന്നു,” ദേശീയ യുദ്ധസ്മാരക സന്ദർശന വേളയിൽ ശ്രീ അരമനെ പറഞ്ഞു.
ഐഎഎസിലെ തന്റെ 32 വർഷത്തെ അനുഭവത്തിൽ, ശ്രീ അരമനെ കേന്ദ്ര സർക്കാരിലും ആന്ധ്രാപ്രദേശ് സർക്കാരിലും വിവിധ സുപ്രധാന വകുപ്പുകൾ വഹിച്ചിട്ടുണ്ട്. നിലവിലെ നിയമനത്തിന് മുമ്പ്, റോഡ് ഗതാഗത, ഹൈവേ മന്ത്രാലയത്തിന്റെ സെക്രട്ടറിയായിരുന്നു അദ്ദേഹം.